Ֆրանսիս Ժամմ

**Ֆրանսիս Ժամմ** (, ), ֆրանսիացի սիմվոլիստ բանաստեղծ։

## Կենսագրություն
Սովորել է Պոյում, հետո՝ Բորդոյում։ Աշխատել է նոտարի օգնական։ Նրա հրապարակումները նկատել են Մալարմեն և Ա. Ժիդը։ 1895 թվականից ամբողջությամբ նվիրվել է գրականությանը։ 1901 թվականին ծանոթացել և մտերմացել է Կլոդելի հետ, իսկ 1905 թվականին նրա ազդեցությամբ ընդունել է կաթոլիկություն, ինչը խոր արտացոլում է գտել նրա բանաստեղծությունների և արձակի մեջ։ 1928 թվականին ծանոթացել է Պոլ Վալերիի հետ։ Նամակագրական կապ է ունեցել Կլոդելի, Ա. Ժիդի, Ռեմի դե Գուրմոնի, այլ սիմվոլիստների հետ։ Մոտիկ է եղել «Մերկյուր դե Ֆրանս» հրատարակչության շրջանակի հետ, որտեղ սովորաբար տպագրվել է։ Սկզբունքորեն մնացել է գավառական։

## Ստեղծագործություններ և ճանաչում
Բացի բանաստեղծություններից, որոնք հավաքված են եղել «De l'Angelus de l'aube a l'Angelus du soir» («Առավոտյան ժամհարությունից մինչև երեկոյանը», 1888–1897), «Le deuil des primeveres» (1898–1900), «Le triomphe de la vie» («Կյանքի հրճվանք», 1900–1901), «Clairieres dans le ciel» («Լույսի ճառագ երկնքում», 1902–1906), «Georgiques chretiennes» («Քրիստոնեական գեորգիկներ», 1912) գրքերում, գրել է արձակ  ստեղծագործություններ, որոնցից առավել հայտնի են «Le roman du lievre» («Պատմություն նապաստակի մասին»), «Pomme d'Anis» («Անիսոնային խնձոր», 1904), «Ma fille Bernadette» («Իմ դուստր Բերիադետան», 1910) և ևս երկու հետպատերազմյան վեպեր՝ «Cloches pour deux mariages» («Հարսանեկան զանգեր», 1924) և «Janot poete» (1929): Ժամմի ստեղծագործությունները բարձր է գնահատել Ռիլկեն (հիշատակել է ֆրանսիացի բանաստեղծին «Գրություն Մալթա Լաուրիդս Բրիգին» գրքում), ավելի ուշ՝ Կաֆկան։ Նրա դիմանկարը ստեղծել է Ժակ-Էմիլ Բլանշը։ Նրա բանաստեղծությունների հիման վրա երաժշտություն են գրել Դարիուս Միոն, Լիլի Բուլանժեն, Արտյուր Օնեգերը, Ժորժ Բրասենսը և այլ երգահաններ։

## Ընտիր երկեր
### Բանաստեղծություններ
200px|մինի|աջից|Ժան Վեբեր․ «Ֆրանսիս Ժամմի դիմանկարը» (1898)
* *De l’Angélus de l’aube à l’Angélus du soir* (1898)
* *Le Deuil des primevères* (1901)
* *Le Triomphe de la vie* (1906)
* *Clairières dans le ciel* (1906)
* *Les Géorgiques chrétiennes* (1911—1912)
* *Le Livre des quatrains* (1923—1925)
* *De tout temps à jamais* (1935)
* *Sources* (1936)

### Արձակ
* *Clara d’Ellébeuse* (1898)
* *Almaïde d'Étremont* (1901)
* *Le roman du lièvre* (1903)
* *Pomme d’anis* (1904)
* *Janot poète* (1928)

## Ժամմը  Ռուսաստանում
Ժամմի բանաստեղծությունները ռուսերեն են թարգմանել Ինոկենտի Աննենսկին, Վ. Բրյուսովը, Ի. Էրենբուրգը, Բ. Լիվշիցը, Ս. Շերվինսկին, Վս. Ռոժդեստվենսկին, Յուրի Մարրը, Վերա Արենսը և այլ գրողներ։ Օ. Մանդելշտամը նրան հիշատակել է իր «Աբբատ» բանաստեղծության մեջ (1915, տողը հետագայում հանվել է).
Եվ ամենահամեստ ժամանակակից՝
Ինչպես արտույտ, Ժամմը երգում է, 
Չէ որ կաթոլիկ քահանան
Նրան խորհուրդներ է տալիս։

## Ռուսերեն հրատարակություններ
* Стихи и проза. — , 1913.
* [Стихи]// Тень деревьев. Стихи зарубежных поэтов в пер. И. Эренбурга. — , 1969. — С. 158—177.
* [Стихи]// Поэзия французского символизма. — : Изд-во МГУ, 1993. — С. 223—230.

## Ծանոթագրություններ

## Գրականություն
* *Mallet R.* Francis Jammes; sa vie, son œuvre (1868—1938). — Paris: Mercure de France, 1961.
* Le rayonnement international de Francis Jammes: Colloque Francis Jammes, Orthez-Pau, 7-8 octobre 1993. — Paris: J & D éditions; Biarritz: Association Francis Jammes, 1995.
* *Demolin Cl.* Francis Jammes: une initiation à la simplicité. — Paris: Ed. du Cygne, 2008.

## Արտաքին հղումներ
* Պաշտոնական կայք
* Ֆրանսիս Ժամմ 
* 

Կատեգորիա:19-րդ դարի բանաստեղծներ
Կատեգորիա:20-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Ֆրանսիացի բանաստեղծներ
Կատեգորիա:Ֆրանսիացի գրաքննադատներ
Կատեգորիա:Ֆրանսիացի գրողներ
Կատեգորիա:Ֆրանսիացի դրամատուրգներ
Կատեգորիա:Ֆրանսիացի վիպասաններ